יצירה

הגארו אינם אוהבים לשים את מבטחם בחפצים וכלים. אלו נוטים להישבר או להיגנב וצריכים טיפול מתמיד. אדומי הטפרים אף טוענים שכל הכלים הם יצירתו של האורג ועל כן גארו שמכבדים עצמם לא צריכים להתעסק איתם יותר מדי. עדיין רבים מהגארו מוצאים ערך רב לחפצים בעלי יכולות קסומות.

## סוגי חפצי קסם

ישנם מספר סוגים של חפצים קסומים אשר עשויים להמצא בידי הגארו.

### חפצי אומן

עוד לפני שחפץ הופך קסום יש משמעות רבה לאיכות שלו. אומנים טובים יכולים לייצר חפצים עמידים יותר וחזקים יותר, הלהבים שומרים על חודם טוב יותר, האיזון מתאים יותר ליד של המשתמש. כל זאת לפני שנכנסים בכלל לאסתטיקה של החפץ שהיא גורם חשוב ביצירת חפצי קסם.

עמידות חפצים חשובה במיוחד לגארו בכלי הנשק שלהם. רוב כלי הנשק האנושיים לא בנויים לשימוש ע"י מישהו עם כוח של 6 ומעלה. כלי נשק קרים רגילים נוטים להישבר אחרי כמה מכות של קרינוס ממוצע.

### פטיש - Fetish

אלו החפצים הנפוצים ביותר בקרב הגארו ושאר גזעי משני הצורה משום שזהו הסוג שהכי קל להם לייצר בעצמם. פטישים הם חפצים רגילים אשר נקשרה עליהם רוח (מרצון או שלא מרצון). הרוח היא זאת אשר מעניקה לחפץ את תכונותיו הקסומות. מאחר והגארו רואים ברוב הרוחות יצורים תבוניים יש לנהוג בכבוד פטישים, במיוחד אלו שהרוח הקשורה עליהם התנדבה ליעוד הזה. מסירת פטיש לידי מי שלא נוהגים בו בכבוד הראוי נחשב מעשה מביש.

על מנת להפעיל פטיש יש לבצע טקס של קשירת פטיש, משנה צורה המחזיק פטיש ללא ביצע הטקס אינו יכול להפעיל אותו. לאחר מכן הרוח מגיבה להוראות כמעט מנטאליות של הדמות ולרוב אין צורך במילות קסם או תנועות מורכבות. אם צריך הפטיש באנרגיה בשביל לפעול אז אנרגיה זאת באה מהדמות אשר מקושרת ומחיזקה את החפץ.

פטישים יכולים להיכנס לאומברה ביחד עם המחזיק אותם גם אם לא עברו הקדשה. זאת משום שהם בלאו הכי נושאים בתוכם רוח.

### חפצי קסם של קוסמים אנושיים

לגארו יש אגדות על חפצים שנוצרו ע"י קוסמים אנושיים שהיו בעלי כוח רב ויכולות מדהימות ואגדות על חפצים של קוסמים אנושיים שהיו בלתי אמינים והפסיקו לפעול דווקא ברגעים הכי קריטיים.

ישנן אגדות על קוסמים אנושיים אשר גנבו פטישים וקידשו אותם לעצמם.

### חפצי קסם פיות

לבני הפיות יש דרך משלהם ליצור חפצים קסומים, בדרך כלל אלו נראים כמו חפצים רגילים לחלוטין ואף טיפה מטופשים. לא ניתן לדעת אם חפץ מכיל משמעות מיוחדת לבני הפיות בלי כוחות מיוחדים והדרך היחידה לעשות בהם שימוש קסום הוא לעבור למציאות החלום של הפיות.

סוג מיוחד של חפצי קסם של פיות הם חפצים בעלי חשיבות עצומה גם בעולם האנושי, חפצים אלו נחשבים יקרי ערך עבור הפיות.

### כלי טכנוקרטיה

לא קסם ולא רוחות, פשוט טכנולוגיה שלא בה זמנה עדיין. הקוסמים הטכנוקרטים יוצרים כלים אשר הטכנולוגיה הקשורה בהם מתקדמת כמה דורות מזו אשר רווחת בקרב בני האדם. כלים אלו לרוב לא פועלים בידיהם של הגארו ונחשבים לא אמינים. חלק מהגארו אף חושבים עליהם ככלים שנוצרו ישירות ע"י האורג.

## דירוג חפצי קסם

בעת יצירת דמות ניתן לקנות לדמות חפצי קסם ע"י תשלום ביחידות רקע. חפצי הקסם השונים מחולקים על פי כמות נקודות הרקע שיש להוציא על מנת לקנות את החפץ.

חפצי קסם אשר מחקים את פעולתה של מתנת רוחות מקבלים דירוג אשר שווה לרמת המתנה ועוד אחד.

חפצי קסם חד פעמיים לרוב מקבלים דירוג נמוך בנקודה, עד למינימום של נקודה אחת.

## על הכנת טאלנים ופטישים

פטיש הוא חפץ רב עוצמה בו הושקע זמן ורצון רב, כוחו נובע מאיכות החומרים שלו, יכולתו המופלאה של היוצר ויותר מכל הרוח המדוברת שמוכלת בתוכו כשיותר מכל – הוא נצחי ולא מתכלה .

טאלון הוא גרסה מצומצמת יותר של הפטיש, הוא פשוט יותר להכנה ודורש חומרים מעט יותר ממוצעים כמו גם פחות זמן וההסכם עם הרוח הוא בר חלוף בהרבה. הרוח תכנס לחפץ לפרק זמן מוגבל של מספר ירחים (לעיתים רק עד הירח הבא) או עד שהיא תפעל פעם אחת דרך החפץ ואז תעזוב.

שלב הראשון ביצירת פטיש הוא בחיפוש החומרים כשהטיפול בהם כמו גם השימוש בהם הינו סמלי ורב ערך, כל רמה של פטיש מציין קושי במציאת החומר, במורכבות הסיפור הקשור אליו ובמידת ההשקעה שצריך גם לאחר מכן כדי לעצבו לצורתו המוגמרת (כמעט). השלב השני והקשה לא פחות הוא מול הרוח עצמה, היא הסיבה השנייה למשך הזמן ליצירת הפטיש . השלב כולל זימון הרוח שוב ושוב (בעזרת הטקס הרלוונטי) כדי לראות את החפץ בעת היצירה שלו, כדי לדבר על הקשר ולחתום אותה בחפץ.

מספר רמות הטאלונים שיוצר יכול להכיו בכל רגע נתון שווה למספר הנוסיס של היוצר + דרגת מעמד. מספר רמות הפטישים שגארו יכול להחזיק עליו שווה למספר הנוסיס שלו +1.

### כישורים דרושים

יצירה של פטיש מצריכה את הכישרונות הבאים:

טקסים - עבור טקסי הטיהור, ההקדשה, הקשירה והעיצוב של החפץ והרוח.

קוסמולוגיה - עבור מציאת הרוח המתאימה, שכנוע הרוח להיקשר לפטיש או כבילת הרוח בניגוד לרצונה לכבילה זאת.

אומנויות יצירה - יצירת החפץ הפיזי אשר לתוכו תיקשר הרוח.

מחשבים\טכנולוגיה אנושית – לעיתים כישרונות אילו יכולים לעזור ליצירת חפצים מסוימים .

היתרון Eye for Beauty נותן +2 לכישרון האומנות לצרכי הוספת פן אסתטי לחפץ. האסתטיקה של החפץ חשובה היא תנאי בסיסי בשכנוע רוחות להיקשר לפטיש. פטיש חסר כל אסתטיקה יראה לרוח כעלבון.

ככול שיוצר או יוצרי הפטיש טובים יותר בכשרונות אלו, כך ניתן ליצור פטישים חזקים יותר או מהר יותר.

### טקסים מומלצים :

טיהור

זימון רוח, בכדי למצוא אותה ולדבר עימה (בהנחה ואתה לא צועד אליה פיזית)

טקס יצירת הפטיש

### יחסי הגארו והרוח :

עדיף תמיד לשכנע רוח להיכנס בעצמה לחפץ מרצונה אבל ניתן לעשות זאת גם בכפיה. כפייה של רוח מסובכת יותר לביצוע כי צריך להאבק ברוח בכל מהלך הטקסים שמבוצעים עליה. כל תהליך התקשורת מול הרוח יעשה במשחק חופשי מול המנחים. ניתן להציע לרוח תשלום כלשהו כגון הצעת נוסיס, טאבו שיכפו על יוצר החפץ ועוד.

גארו אשר מנסים ליצור חפצים ששונים באופן מהותי מעצם כמו אדום טפרים שמנסה ליצור פטיש מחשב או גארו אשר מנסים לשכנע רוח שמתנגדת לגארו המסוים או לרוח הטוטם של הגארו (למשל כסוף ניבים שמנסה לקשור רוחות של ערימת האשפה הגדולה) יכשלו. זה לא הולך לעבוד, פשוט אל תנסו.

עבור יחסים פחות קיצוניים צריך לדבר עם המנחים ולהיות מוכנים לקצת משחק דמות. כרגיל, לדרגה יש את הפריווילגיות שלה, גארו בעלי דרגה גבוהה יכולים לצפות ליחס טוב יותר מרוחות. גם לקשרים יש משמעות, גארו שלשבט שלו יש קשר עמוק לרוח המבוקשת או שרוח הטוטם של להקתו קרובה לרוח המבוקשת לפטיש יכול לצפות ליחס טוב יותר. דוגמא - אלדר מאדוני הצללים שלהקתו קשורה לרוח טוטם הינשוף יקבל הענות כנה והתלהבות מצד רוחות לילה כאשר ינסה ליצור פטיש שגורם לצללים להסתיר אותו. רוחות כאלו יראו בכך כבוד להיבחר לתפקיד.

שמאן אשר יוצר יותר מדי פטישים ובמיוחד שמאן אשר כופה על רוחות להפוך חלק מפטיש יאבד במהרה את המוניטין שלו בקרב הרוחות. אפילו האלדר הדגול מהדוגמה הקודמת יגלה שרוחות בורחות ממנו אם הוא ייצר פטישים בסיטונאות.

## הכנת קלייבים

החלק הזה מובא כאן רק בשביל לאפס קצת את הידע של הדמויות. רוב הגארו לא יודעים איך ליצור קלייבים מעבר לפרטים שכתובים כאן:

צריך לבצע טקסי טיהור על בערך כל דבר שקשור ליצירת הקלייב.

הכסף שבו משתמשים צריך להיות לפחות 99% טהור ורצוי יותר.

צריך את ברכתה של לונה בשלב כלשהו בתהליך.

האש צריכה להיות מאוד חמה ועם כמה שפחות עשן.

השלב 'הסודי', זה החלק שמשפחות מעצבי הקלייבים בדרך כלל שומרות לעצמן ושמאפשר להפוך כסף רך למתכת קשה יותר מפלדה. סודות היצירה עוברים בתוך משפחות של חרשי קלייבים ממורה לתלמיד. לכל שבט ומשפחת מחשלי קלייבים וריאציה שונה לאיך יוצרים קלייב, סדר ביצוע השלבים השונים, טיב ומקור החומרים וכולי וכולי.

## יצירת חפצים כלליים, שריונות וכלי נשק:

בשיטה שלנו יוצרים בעלי דירוג אמנם לא יכולים לתת בונוסים לסטטים של נשקים ושריונות, אך הם יכולים לתת להם מעין יכולות. לדוגמא, יוצר יכול לעצב את הגרזן שהוא מכין כך שהוא יהיה יעיל במיוחד נגד שריונות, ולתת לו תוסף של נזק אחד אם הקורבן לובש שריון. יוצרים עדיין יכולים להעלות את הספיגה והחיים של שריונות. דברים נוספים שיוצרים יכולים לעשות הם לקצר את זמן ההכנה של החפץ או להוסיף לו אסטטיות. כל חפץ שדמות מתחילה מתחילה איתו הוא ללא יכולות, בעל ספיגה וחיים בסיסיים על פי הטבלה שמיוצגת למטה ובעלת אסטטיות בסיסית.

שריון הוא דבר מסורבל, הוא סופג נזק אבל מקטין את הזריזות של הלובש. עבור גארו, היתרון של שריון זה ששריון סופג גם נזק כסף מאחר והוא מגביל את חדירת הכסף לגוף.

· אפוד מגן מקוולר איכותי – סופג 2 ומוריד 1 מהזריזות.

· שריון קוולר מלא או שריון שרשראות ימי ביניימי סופג 3 ומוריד 2 מהזריזות.

· שריון חבלנים או שריון אבירים מלא סופג 4 ומוריד 3 מהזריזות.

ניתן לתקוף שריון במטרה להרוס אותו, הספיגה של השריון הוא דירוג הספיגה שהוא מוסיף כפול 2, דירוג החיים שלו הוא דירוג זה כפול 3.

לכל חפץ יש דירוג ספיגה ובריאות אשר מייצג את העמידות שלו. יוצרים בעלי דירוג גבוה יכולים להעלות דירוגים אלו, ופטישים מטבעם מקבלים בונוס. על מנת לפגום בחפץ, יש להכריז על כך מראש, לפני ההתקפה, ולאחר מכן לתקוף כרגיל. לא ניתן להרוס חפצים בעזרת נשק חם. לא ניתן לקבל תוספי נזק מהתקפה על שבירת חפצים. אם דירוג הבריאות של חפץ מגיעה ל0, הוא הופך ללא שמיש. לאחר הקרב, לפעמים תהיה אפשרות לטפל בו, תלוי בסוג החפץ ומידת הפגיעה. להלן טבלה של עמידות חפצים:

 רובה
 קלייב
 טלוויזיה
 כלים מעץ

## חפצי קסם לדוגמא

### 1 - קמיע עם נקודת נוסיס זמנית

חפץ שניתן לאחסן בתוכו נקודת נוסיס זמנית אחת שאותה יכול בעל החפץ לנצל כמו שהוא מנצל את הנוסיס הזמני הרגיל שלו. בשביל לטעון את החפץ מחדש יש לעשות טקס מתחת לאור הירח המלא.

### 2 - זעם נוזלי

מתכון מיוחד של שבט הפיאנה, נותן נקודת זעם זמנית למי ששותה אותו. רעיל לבני אדם וגם לגארו, צריך דירוג עמידות 8 בשביל להמנע משיכרון חמור ומיידי. על כל מנה נוספת שנלגמת תוך 24 שעות יש להוסיף +1 לדירוג הדרוש בשביל להמנע משיכרון. לקבוצות שונות בתוך שבט פיאנה יש מתכונים ושמות שונים למשקה זה.

### 3 - האקדח של צ'כוב

אם מציגים את האקדח של צ'כוב לאדם, יגרום האקדח עוד 3 רמות של נזק לאותו אדם ביום שלמחרת. כל הנזק שגורם האקדח מיוחד. ניתן לירות בקורבן עם האקדח של צ'כוב אבל הפגיעה והפצע יופיעו רק יום אחר כך.

### 3 - טלפון אומברלי

המצאה של שבט ה- Glass Walkers, טלפון סלולרי אשר ניתן להשתמש בו גם בתוך האומברה.

### 3 - דלי של צינון זעם

כלי כלשהו לקיבול מים אשר נקשרו עליו רוחות של רוגע וקור. המים יכולים להוציא גארו מפרנזי ואף להוריד את הסיכויים לפרנזי נוסף בלמשך מספר דקות. כל שפיכה של המים על גארו מורידה את מספר נקודות הזעם העודפות באחת, לרוב זה מספיק בשביל לעצור התקף זעם אבל לעיתים יש צורך ביותר מכך.

### 3 - קלייב

זהו הנשק המסורתי של הגארו ובמיוחד של שבט כסופי הניבים. קלייב הוא בעצם סכין גדול ואיימתני הבנוי כך שניתן לאחוז בו גם בצורת קרינוס וגם להשתמש בו בכל הכוח בלי לשבור אותו בטעות. קלליב עשוי עשוי מכסף טהור אשר חושל בתהליך סודי שהופך אותו לחזק וקשיח כמו פלדה איכותית. קלייב גורם לנזק מיוחד גם ליצורים שאינם גארו.

קלייבים הם נשק יעיל במיוחד עבור הגארו כי הם לא נשברים כאשר קרינוס משתמש בהם. העיצוב שלהם הופך אותם לנשק טבעי גם עבור גארו בפרנזי במידה ורוח הקלייב נקשרה כראוי למשתמש.

ישנם קלייבים בעלי תכונות קסומות מינוריות נוספות.

### 4 - מכונית אמברלית

בדרך כלל לא ניתן להכניס חפצים גדולים לתוך האומברה, מה שהופך מכוניות אלו ליחודיות באמת. מכונית שלמה אשר ניתן להיכנס איתה ישירות לאומברה.

### 5 - קלייב גדול

אלופי הגארו ההחשובים ביותר נושאים את הקלייבים הללו אשר גדולים מקרוביהם הקטנים פי שתיים או שלוש וחשיבותם ורבה אף יותר מכך. הקליבים הגדולים נראים כמו חרבות ארוכות אבל עבות במיוחד, עם ידית ארוכה כך שגם גארו בצורת קרינוס יוכל להניפם בקלות. לקלייבים הגדולים יש את כל התכונות הקסומות של אחיהם הקטנים ולרוב הם מקבלים גם קסם נוסף. קלייבים גדולים עוברים בירושה בתוך משפחות גארו מסויימות ונחשבים לחלק אינטגרלי מהכבוד המשפחתי. נגיעה בלא רשות בקלייב גדול היא עבירה חמורה שלרוב יש לשלם עליה בדם.

קלייבים גדולים הם לרוב כבדים מאוד ומסורבלים בתור כלי נשק בכל צורה למעט קרינוס. הנזק שהם גורמים הוא כוח+2, כמו חרב דו ידנית. הנזק כמובן מיוחד (או כסוף כנגד משני צורה אחרים).

אין הרבה קלייבים גדולים קיימים ורק הגארו הגדולים והחשובים ביותר מקבלים לשאת אותם. יש לקבל אישור מנחה מיוחד לרכוש כזה.

הבהרות חדשות:

שימוש בפטיש (בכוחו של הפטיש) עולה בדר"כ נוסיס!

שימוש בטאלן לא עולה דבר!

אי אפשר לשאת יותר טאלנים מאשר דירוג הנוסיס של הדמות! (לשאת= לתחזק!)

טאלנים יכולים להישמר עד חצי שנה (שישה חודשים), אולם כל חודש בירח המלא צריך לתת לטאלן נוסיס לתחזק אותו!

יש טאלנים שיכולים להחזיר נוסיס, אבל אין טאלנים שיכולים להחזיר כוח רצון! (אולם ישנם פטישים שיכולים).